
Comunicat de presã

Lansare proiect - ADOPTĂ un consilier

Asociația Pro Democrația este o organizație neguvernamentală civică, non profit și nepartizană care are ca misiune întărirea democrației la nivel național și internațional, prin  stimularea participării civice.

Asociația Pro Democația club Brașov a inițiat  proiectul Adoptă un consilier ,  proiect realizat cu sprijinul financiar al Fondului pentru Inovare Civică, un program dezvoltat de Fundația pentru Dezvoltarea Societății Civile în parteneriat cu Romanian-American Foundation, sprijinit de Enel România și Raiffeisen Bank. Finantarea proiectului este în valoare de 66700 lei, din care 59992 lei finanțare nerambursabilă. Proiectul se  implementează în perioada 1 martie 2017 – 28 februarie 2018. 
Scopul și obiectivele proiectului

Scopul: Stimularea consilierilor locali pentru consultare publică și informarea cetățenilor municipiului Brașov. Obiectivele: Monitorizarea si Evaluarea activității consilierilor locali din municipiul Brașov; Transparentizarea procesului legislativ local în municipiul Brașov și Realizarea unei pagini web a clubului Brașov a Asociaței Pro Democrația. 

De ce am inițiat acest proiect

Activitatea consilierilor locali brașoveni este încă o necunoscută pentru cetățeni. Sunt 27 de consilieri ai municipiului Brașov, dar doar consilierii care au devenit viceprimari sunt mai vizibili ca activitate. Rapoartele de activitate sunt rare, nu am identificat comunicate de presa sau informații prin care noii consilieri locali au stabilite zile și ore de audiență sau date de contact și puțini consilieri locali folosesc social media pentru a comunica cu cetățenii. Mai mult, ședințele comisiilor Consiliului Local Brașov sunt ședințe închise și nu exista o dezbatere reală a regulamentelor de interes local, pe care consilierii le pot prezenta cetățenilor. 

În iunie 2016 s-a format un nou consiliu local și ne dorim ca membrii acestuia sa fie deschiși, transparenți, să informeze și să consulte cetățenii și factorii locali interesați de probleme/nevoi/situații ale municipiului și ale cetățenilor. 

Activitățile importante
Analiza procesului legislativ local prin prisma transparentei acestuia și instrumentele de informare utilizate de autoritățile locale, Inițierea unei campanii de tipul "Adopta un consilier" prin care cetățenii vor monitoriza și evalua activitatea consilierilor locali din municipiul Brașov pe o perioadă de 10 luni și organizarea de întâlniri publice pentru căutarea de soluții noi pentru informarea cetățenilor. La finalul proiectului organizam un seminar în care, în prezenta consilierilor locali, a consilierilor județeni, mass-media și alți factori interesați, metodele și soluțiile propuse pentru creșterea transparentei activității consiliului local și pentru diseminarea acestor soluții și către alte ONG-uri. 

Beneficiarii proiectului
Beneficiarii acestui proiect sunt: 27 de consilieri locali, 30 de cetateni/voluntari care monitorizeaza, Primaria Brasov, Consiliul Local Brasov, Consiliul Judetean Brasov, 1000 de cetateni ai municipiului Brasov, 1000 de asociatii de proprietari și 10 ONG-uri locale.

Rezultate asteptate

Principalele rezultate așteptate în cadrul acestui proiect sunt: Realizarea unei pagini de social media facebook “Adopta un consilier” cu 1000 de cetățeni, o analiză a procesului legislativ local prin prisma transparentei acestuia și instrumentele de informare utilizate de autoritățile locale, 30 de voluntari care vor monitoriza activitatea Consiliului Local,un raport de monitorizare al activității consilierilor locali, organizarea a 5 întâlniri publice pentru căutarea de soluții noi pentru informarea cetățenilor, un seminar în care se prezintă metodele și soluțiile propuse pentru creșterea transparentei activității consiliului local și pentru diseminarea acestor soluții și către alte ONG-uri. 

Cum se pot implica cetățenii brașoveni în acest proiect
În perioada martie – aprilie 2017 vă puteti înscrie în calitate de voluntar al APD Brașov. Timp estimat de lucru: 2 ore/ săptămână , pe parcursul perioadei de monitorizare de 10 luni.

Profilul voluntarului Are peste 16 ani (pentru 16-18 ani trebuie acordul unui părinte), are atitudine nepartizană, este utilizator de social media (FB) și poate naviga pe internet
Unde se pot înscrie voluntarii

Mesaj pe pagina de Facebook a proiectului : Adoptă un consilier
In scris pe emailul asociației: apdclubbv@gmail.com
La telefon:  0754833752 – ORANGE fix (9:00-13:00)

Activitatea voluntarilor va începe la sfârșitul lunii aprilie prin participarea la un seminar de instruire în cadrul căruia se va prezenta metodologia de monitorizare.

Cu stimă, 
Andreea Socaciu - coordonator proiect

"Proiect realizat cu sprijinul financiar al Fondului pentru Inovare Civică, un program dezvoltat de Fundația pentru Dezvoltarea Societății Civile în parteneriat cu Romanian-American Foundation, sprijinit de Enel România și Raiffeisen Bank ".

Brasov, România

Tel.:  0754833752
Tel./Fax: +40-68- 410192

E-mail: apdclubbv@gmail.com

